追和東坡郭熈秋山示王覺民
作者：王之道
朝代：宋

paragraphs: 平生最愛烟水閒，不知歲月磨江山。
干戈七載厭奔走，清霜夜入飛蓬間。
我家山水擅平遠，未向郭熙見秋晚。
驚鴻斷處抹微雲，野水盡頭横翠巘。
林塘綠浄明拒霜，似與楓葉驕秋陽。
東坡山谷妙言語，珠玉倍增山水光。
亂離記得承平日，政出多門事如髪。
傷心北猗歸何時，園苑荒涼萬年石。